**ELŐTERJESZTÉS**

**Hévíz Város Önkormányzat Képviselő-testülete**

**2018. december 19-i rendkívüli nyilvános ülésére**

**Tárgy:** Hévízi Turisztikai Nonprofit Kft Hévíz Város Önkormányzat tulajdonából 6 %-os tulajdonrész értékesítése

**Az előterjesztő:** Papp Gábor polgármester

**Készítette:** Bediné Makra Anikó Hévízi Turisztikai Nonprofit Kft Felügyelő Bizottságának elnöke

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat 49 %-os tulajdoni arányával többségi tulajdonban van a Hévízi Turisztikai Nonprofit Kft-ben. A Képviselő-testület 186/2018. (VIII.29.) határozatával döntött a Hévízi Turisztikai Nonprofit Kft 6 %-os tulajdonrészének értékesítéséről. Az értékesítés indokát a 2018. január 25-i Képviselő-testület elé terjesztett anyag részletesen tartalmazta.

Az üzletrész értékesítéséhez a piaci értéket, a GM-AUDIT Kft képviseletében Vecsera Jánosné könyvvizsgáló 2018. június 30-i fordulónapra vonatkozóan 3.640 ezer forintban állapította meg. A szakértői anyag 2018. szeptember 24-i dátummal készült.

Hévíz Város Önkormányzat tulajdonának értékesítésére a vagyongazdálkodásról szóló 22/2014. (IV. 29.) önkormányzati rendelet előírásait kell alkalmazni. E rendelet 5. § cc) bekezdése értelmében az önkormányzati vagyon értékének meghatározása társasági részesedés esetén három hónapnál nem régebbi üzleti értékelés alapján történhet, mely alapján meghatározásra kerül az értékesítésre szánt tulajdon értéke, mely a piaci érték.

Hévíz Város Önkormányzat vagyondelének 17. § (1)-(2) bekezdése rendelkezik arról, hogy az önkormányzat tulajdonában lévő nemzeti vagyon tulajdonjogát 25 millió forint egyedi bruttó forgalmi értékhatár felett átruházni csak versenyeztetés útján lehet. Az értékesítésre szánt üzletrész piaci értéke a szakértői anyag alapján 3.640 ezer forint, így versenytárgyalás lefolytatása nem volt szükséges az értékesítéshez.

A Képviselő-testület 212/2018. (X.2.) határozatában elfogadta az értékesítésre szánt üzletrész szakértő által megállapított összegen történő értékesítését és felkérte a Hévízi Turisztikai Nonprofit Kft ügyvezető igazgatóját, hogy a társaság alapító okiratában előírtak szerint készítse el a társaság tagjai részére az üzletrész megvásárlására vonatkozó kiajánlásokat.

A Hévízi Turisztikai Nonprofit Kft taggyűlése 37/2018. (X.30.) számú Taggy. határozatával elfogadva egyetértett azzal, hogy Hévíz Város Önkormányzata 6 %-os tulajdonrészét értékesítse. A Társaság taggyűlése 38/2018. (X.30.) számú határozatában 100 %-os igen szavazattal fogadta el, hogy a jelenlévő tulajdonosok közül nem kívánt senki az elővásárlási jogával élni.

A Hévízi Turisztikai Nonprofit Kft taggyűlési döntését követően Hévíz Város honlapján 15 napig lett közzétéve (az onkormanyzat.heviz.hu honlapon) nyílt eljárás keretében a Hévízi Turisztikai Nonprofit Kft 6 %-os tulajdoni arányának értékesítési szándéka. Az ajánlatok benyújtásának határideje 2018. december 7-e volt. Az ajánlattételi határidőig egy érvényes ajánlat érkezett a Gelencsér Dental Fogászati Szolgáltató Kft-től (címe: 8383 Hévíz, Vörösmarty út 75.) 3.640 ezer forint értékben.

Javasoljuk a Képviselő-testületnek, hogy a beérkezett érvényes ajánlat alapján kerüljön értékesítésre Hévíz Város Önkormányzatnak a Hévízi Turisztikai Nonprofit Kft 49 %-os tulajdonosi arányából 6 %-os tulajdonrész a Gelencsér Dental Fogászati Szolgáltató Kft (címe: 8383 Hévíz, Vörösmarty út 75.) részére 3.640 ezer forint piaci értéken.

Az értékesítésre vonatkozó szerződés elkészítésére javasoljuk a Hévízi Turisztikai Nonprofit Kft jogi szakértőjének a felkérését. A döntéshez egyszerű szótöbbség szükséges.

**II.**

**HATÁROZATI JAVASLAT**

**(mely a Hévízi Turisztikai Nonprofit Kft ……/2018. (…….) sz. alapítói határozatának minősül**

1. Hévíz Város Önkormányzat Képviselő-testülete a Hévízi Turisztikai Nonprofit Kft-ben lévő 49 %-os tulajdoni részéből 6 %-os tulajdonrészt értékesít a Gelencsér Dental Fogászati Szolgáltató Kft-nek (címe: 8383 Hévíz, Vörösmarty út 75.) 3.640 ezer forint piaci értéken.
2. A Képviselő-testület felhatalmazza a polgármestert, hogy kérje fel a Hévízi Turisztikai Nonprofit Kft ügyvezetőjét, hogy a társaság ügyvédje készítse el az 1. pontban meghatározott piaci értéken a Gelencsér Dental Fogászati Szolgáltató Kft-vel (címe: 8383 Hévíz, Vörösmarty út 75.) kötendő szerződést és azt írja alá.

Felelős: Papp Gábor polgármester

Határidő: 2019. január 15.

1. A Képviselő-testület az értékesített tulajdonrész piaci értékének átutalásának határidejét 2019. január 31-ben állapítja meg.

Felelős: Papp Gábor polgármester

Határidő: 2019. január 31.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Horváth Orsolya | Hévízi Turisztikai Nonprofit Kft ügyvezetője |  |  |
| Vecsera Jánosné | Könyvvizsgáló |  |  |