

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/10054-5/2018.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2018. december 19-i rendkívüli nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IX. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Varga András TASZII intézményvezető

Fábiánné Hoffman Márta hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IX. 29.) önkormányzati rendeletében (a továbbiakban: Ör.) határozta meg.

**Intézményi térítési díjak megállapítása**

A szociális igazgatásról és szociális ellátásokról szóló 1993. évi III. törvényben (a továbbiakban: Szoc.tv.) 115. §(1) bekezdése alapján: Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az **intézményi térítési díj év közben egy alkalommal**, támogatott lakhatás esetében két alkalommal **korrigálható**. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

A TASZII intézményvezetője 2018. márciusában megküldte a hivatal részére a 2018. évi intézményi térítési díj megállapításához szükséges (a GAMESZ által kimutatott) önköltség számításokat, illetve az intézményi térítési díj megállapítására vonatkozó javaslatát (a számításokat az előterjesztés 1. számú melléklete tartalmazza), mely 2018. május 1-től elfogadásra került. Jelen előterjesztés az intézményvezető által javasolt, 2019. február 1-től megállapítandó, hévízi lakosok számára kedvezményes térítési díjakra vonatkozik a házi segítségnyújtás és a jelzőrendszeres házi segítségnyújtás kapcsán, valamint egységesen az idősek otthona kapcsán.

1. **Idősek otthona:**

Az idősek otthonában az intézményi ellátásért fizetendő személyi térítési díj meghatározása során meg kell állapítani az ellátást igénylőre vonatkozó jövedelemhányadot. A jövedelemhányad nem haladhatja meg az ellátott havi jövedelmének 80%-át.

2017. január 1. napjától az alábbi új rendelkezés került a Szoc.tv-be:

117/D. § (1) Ha tartós bentlakásos intézményi ellátás esetén az ellátott jelentős pénz- vagy ingatlanvagyonnal nem rendelkezik, és a térítési díj megfizetését a 68/B. § (1) bekezdése vagy a 117/B. § (1) bekezdése szerint más személy sem vállalja, de az ellátottnak van nagykorú, vér szerinti vagy örökbe fogadott gyermeke (a továbbiakban e § alkalmazásában: gyermek), a jövedelemhányad - a 117/B. § (2) bekezdése szerinti esetben a más által vállalt személyi térítési díj - és az intézményi térítési díj közötti különbözet (e § alkalmazásában a továbbiakban: díjkülönbözet) megfizetésére az erre irányuló, (2) bekezdés szerinti megállapodás alapján a gyermek köteles.

(2) A díjkülönbözet megfizetése tekintetében a megállapodást a 94/C. § (1) bekezdés a) vagy b) pontja szerinti személy kötheti meg a gyermekkel. A megállapodás tartalmazza

a) a megfizetendő díjkülönbözet összegét,

b) a fizetésre vonatkozó szabályokat és

c) a megállapodás megszegésének jogkövetkezményeit.

(3) Ha a (2) bekezdés szerinti megállapodás nem jön létre, a fenntartó a bíróságtól kérheti, hogy a [Ptk.](https://uj.jogtar.hu/) rokontartásra irányadó szabályai alapján tartásra köteles és képes gyermeket tartási kötelezettsége és képessége mértékével arányban állóan a díjkülönbözet megfizetésére kötelezze.

(4) Az ellátott gyermekével szemben indított per kimenetele nem érinti az ellátott intézményi jogviszonyát, a bíróság jogerős határozatáig az ellátott személyi térítési díját a 117. § (2) bekezdés b) pontja alapján kell megállapítani.

(5) A díjkülönbözetet megfizető gyermekre a térítési díjat megfizető más személyre vonatkozó szabályokat kell alkalmazni.

Az idősek bentlakásos étkeztetését (napi ötszöri étkezés) a TASZII a Gazdasági, Műszaki Ellátó Szervezet (a továbbiakban: GAMESZ) útján - nyersanyagköltség (2019. január 1-től 700 Ft.) megfizetése ellenében - biztosítja.

*Az idősek bentlakásos otthonában történő ellátás intézményi térítési díja 2016. évben került módosításra, 95.000 Ft/fő/hó összegről 100.000 Ft/fő/hó összegre változott.* Az intézmény gazdálkodása racionalizált, a kiadások szoros betartása mellett is folyamatosan növekedő tendenciát mutat, a korábbi évekkel megegyezően 2019. évben is főként a személyi kiadások (pl.: garantált bérminimum, minimálbér központi emelése) terén, de a dologi kiadások oldalán is (pl.: étkezés, karbantartás, egészségügyi ellátás) folyamatosan növekednek a kiadások. Lakóink esetében jelenleg 12 fő teljes körűen a nyugdíjából, 13 fő saját vagyonából kiegészítve, 27 fő esetében hozzátartozói, 2 fő esetében hozzátartozó és intézményi, 5 fő esetében intézményi kiegészítéssel kerül megfizetésre az intézményi térítési díj (100.000 Ft/hó).

A számított önköltség, valamint a további várható kiadási oldal növekedése miatt az intézményvezető javaslata a **jelenlegi térítési díj 5.000 Ft-tal 105.000 Ft-ra való megemelése 2019. február 1-től**.

1. **Házi segítségnyújtás:**

Az Szt. módosításának következtében 2016. január 1-től a házi segítségnyújtás feladat kettévált: szociális segítésre (amelyhez az alacsony szükséglet kielégítését szolgáló, szakképzettség nélkül is ellátható tevékenységek tartoznak) és személyi gondozásra (amelynek keretében, „intenzív” szükségletet kielégítő gondozási tevékenységek és az ápolói kompetenciának megfelelő ápolási feladatok végezhetőek a megfelelő szociális vagy egészségügyi szakképesítés birtokában). A 29/1993. (II.17.) kormányrendelet alapján a házi segítségnyújtásban részesülő által havonta fizetendő személyi térítési díjat az óradíj és az adott hónapban a házi segítségnyújtás keretében elvégzett tevékenységekre fordított idő szorzata alapján kell kiszámítani a szociális törvényben meghatározott mértékek szerint. E szerint tehát nem kötelező a két szolgáltatási formára külön-külön térítési díjat meghatározni.

A szolgáltatás terén történt szakmai változások a gyakorlatban kialakultak.

A házi segítségnyújtás 2018. évi szolgáltatási önköltsége, gondozási óraként egységesen 2344 Ft/óra a számított önköltség.

Figyelembe véve a környékbeli intézmények térítési díjait, valamint a piaci viszonyokat, az intézményvezető javaslatára **2018. évben mindkét szolgáltatási forma esetében egységesen 800 Ft/óra intézményi térítési díj került megállapításra.** Hévízen azonban a házi segítségnyújtás ellátásáért az gondozottaknak továbbra sem kellett fizetniük a fenntartó Hévíz Város Önkormányzata döntésének jóvoltából. Tekintettel azonban a folyamatosan növekvő, ezen a szakfeladaton relevánsan elsősorban személyi jellegű kiadásokra, valamint az ellátottal (és családjával) közös teherviselés eszmeiségével, az intézményvezető a következő a *2. sz. mellékletben* található, **jövedelmi viszonyokhoz igazított kedvezményes térítési díj bevezetését javasolja** a jelenlegi, hévízi lakosok részére nyújtott térítésmentes szolgáltatás helyett. A sávok kialakításánál figyelembe vette és megvizsgálta a környékbeli intézmények térítési díjait, az ellátottak (és hozzátartozóik) terhelhetőségét, valamint a piaci viszonyokat. Ennek megfelelően továbbra is minimum 50%-os kedvezménnyel vehetik igénybe a szolgáltatást a legmagasabb jövedelmű hévízi lakosok is.

**Környező települések térítési díjai:**

1. Házi segítségnyújtás:

* Keszthely: jövedelem sávos, 80-710 Ft között
* Zalaegerszeg: 300-700 Ft között
* Tapolca: 100-200 Ft között
* Sümeg: csak szoc., 285-800 között
* Pacsa: 0 Ft
* Marcali: 125 Ft egységesen

1. Jelzőrendszeres házi segítségnyújtás:

* Keszthely: jövedelem sávos, 40-80 Ft között
* Zalaegerszeg: 30 Ft egységesen
* Sümeg: 50 Ft egységesen
* Pacsa: 50 Ft
* Marcali: 25 Ft egységesen

1. **Jelzőrendszeres házi segítségnyújtás**

A jelzőrendszeres házi segítségnyújtás feladat tekintetében a végrehajtott belső átszervezésnek köszönhetően az előző évekhez képest jelentősen alacsonyabb a számított, egy készülékre jutó napi önköltség, 2018. évben 104 Ft/nap/készülék, változatlan szerződéses összeg mellett. Ezért a 2018. évi intézményi térítési díjat az intézményvezető továbbra is a **60 Ft/nap/készülék összegben** javasolta megállapítani. Hévízen a jelzőrendszeres házi segítségnyújtás ellátásáért a gondozottaknak továbbra sem kellett fizetniük. Figyelembe véve azonban az ezen a szakfeladaton kizárólag dologi kiadásokat, az intézményvezető javasolja a *3. számú melléklet* szerinti **kedvezményes térítési díj bevezetését 2019. február 1-től** a jelenlegi, hévízi lakosok részére nyújtott térítésmentes szolgáltatás helyett. Természetesen a nyugdíjminimummal rendelkezők számára továbbra is ingyenesen, valamint a következő sávban is 50 % kedvezménnyel vehető igénybe. Az az igénybevevő pedig, aki házi segítségnyújtásban is részesül, szintén térítésmentesen kaphatná a jelzőrendszeres házi segítségnyújtást.

Az Szt. 116. § alapján a szociális alapszolgáltatás személyi térítési díjának megállapításánál a szolgáltatást igénybe vevő személy rendszeres havi jövedelmét is figyelembe kell venni. A személyi térítési díj - meghatározott kivétellel - nem haladhatja meg a jövedelem 30%-át étkeztetés,25%-át házi segítségnyújtás,30%-át, ha a házi segítségnyújtás mellett étkezést is biztosítanak, illetve támogató szolgáltatás, 20%-át a kiskorú részére nyújtott támogató szolgáltatás, 2%-át jelzőrendszeres házi segítségnyújtás esetében, amelyre minden esetben figyelemmel kell lenni az intézménynek.

Az intézményvezető tájékoztatása alapján mindezen kedvezményes térítési díjak kialakítása a fent felsorolt szociális szolgáltatások tekintetében az intézmény egészét illetően **jelentős többletbevétel** érhető el, melyet az alábbi táblázat szemléltet:

Intézményi többletbevétel kimutatás:

|  |  |  |
| --- | --- | --- |
| **Szolgáltatás megnevezése** | **Várható bevétel Ft/hónap\*** | **Várható bevétel Ft/év\*** |
| Idősek otthona | 250.000 | 3.000.000 |
| Házi segítségnyújtás | 175.000 | 2.100.000 |
| Jelzőrendszeres házi segítségnyújtás | 49.500 | 594.000 |

\*becsült számítás, 2018. évi I. félévi tény adatok alapján

A többletbevételek célja nem csupán az, hogy a fenntartó terhei enyhüljenek az állami támogatáson felüli kiadások kiegészítésével. Egyrészt az ellátottak (és hozzátartozóik) felé közvetített közös tehervállalás kinyilvánítása, másrészt pedig **az intézmény szolgáltatásainak fejlesztése, a magas szakmai színvonal fenntartása**. Ennek egyik fontos lépcsője lenne az idősek otthonában egy fő státusszal a nővér létszám bővítése, melyre azért van szükség, mivel az otthonba bekerülők, illetve meglévő lakóink fizikai állapota okozta ápolási-gondozási feladatok szakszerű ellátása egyre megterhelőbb a munkatársak számára, a szabadságok kiadása, vagy betegség miatti távollét pedig csak külsős megbízott ápoló bevonásával lehetséges. A Honvéd utcai telephelyen indokolttá vált a nappalos műszakban a jelenlegi egy fő helyett két fő biztosítása, melyet jelenleg nem tud az intézmény megoldani a meglévő humán erőforrás kerettel.

**Részletes indokolás:**

Ör. 1. § A jelzőrendszeres házi segítségnyújtás és a házi segítségnyújtás személyi térítési díjáról rendelkezik Hévíz vonatkozásában.

2. § A személyes gondoskodás keretében nyújtott szolgáltatások térítési díjait állapítja meg.

3. § Házi segítségnyújtásért fizetendő kedvezményes térítési díját állapítja meg.

4. § A jelzőrendszeres házi segítségnyújtás kedvezményes térítési díját állapítja meg.

5. § A hatályba léptető rendelkezéseket állapítja meg.

Kérem a Tisztelt Képviselő-testületet a rendelet-tervezet megvitatására és a hatályos önkormányzati rendelet módosítására. A rendeletalkotás minősített többséget igényel.

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Képviselő-testülete a szociális igazgatásról szóló 1993. évi III. törvény 92. § (1)-(2) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében kapott felhatalmazás alapján, az Alaptörvény 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §** A szociális szolgáltatásokról és a személyi gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet (a továbbiakban: Ör.) 17. §-a helyébe a következő rendelkezés lép:

*„17. § A szociális alapszolgáltatás személyi térítési díjának megállapítására az Szt. 116-117. § rendelkezései irányadók az alábbiakban foglaltak figyelembe vételével:*

*a) a jelzőrendszeres házi segítségnyújtás az* [*Szt. 65. § (4)*](http://uj.jogtar.hu/) *pontjában meghatározott szociálisan rászorult részére Hévízen – a rendelet 5. mellékletében meghatározott kedvezményes személyi térítési díj megállapításával - biztosítható. A szociálisan nem rászorult személy esetében a személyi térítési díj összege megegyezik az intézményi térítési díj összegével,*

*b) a nappali ellátás keretén belül az Idősek klubját étkeztetéssel, vagy étkeztetés nélkül igénybevevők esetében a tartózkodásért személyi térítési díj nem állapítható meg,*

*c) az Önkormányzat a házi segítségnyújtásért fizetendő kedvezményes térítési díjat Hévízen a rendelet 4. melléklete határozza meg.*

**2. §** Az Ör. 2. melléklete az 1. melléklet szerint módosul.

**3**. **§** Az Ör. 4. melléklettel egészül ki.

**4**. **§** Az Ör. 5. melléklettel egészül ki.

**5. §** Ez a rendelet 2019. február 1. napján lép hatályba, és hatályba lépését követő napon hatályát veszti.

dr. Tüske Róbert Papp Gábor

jegyző polgármester

*1. melléklet a …./2018. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | A | B | C | D | |  | |  |  | |
| Sorszám | Személyes gondoskodás megnevezése | Mennyiség egysége | 2018. évi szolgáltatási önköltség | Fizetendő intézményi térítési díj | |  |  | | | |
| 1 | Étkeztetés szállítási díja | Ft/adag | 168 | 130 | |  |  | | | |
| 2 | Házi segítségnyújtás | Ft/fő/gondozási óra | 2344 | 800 | |  |  | | | |
| 3 | Jelzőrendszeres házi segítségnyújtás | Ft/ellátási nap | 104 |  | 60 |  | |  | | |
| 4 | Nappali ellátás - Idősek klubja tartózkodás | Ft/fő/ellátási nap | 1278 | 0 | |  |  | | | |
| 5 | Ápolást-gondozást nyújtó intézmény és rehabilitációs intézményi ellátás (Idősek Otthona) | Ft/fő/hó | 307018 | 105 000 | |  |  | | | |
| 6 | Ft/fő/nap | 10234 | 3500 | |  |  | | | |
|  |  |  |  |  |  |  | |  | | |
|  | A | B | C | D | E | F | | G | | |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | | Fizetendő  bruttó intézményi térítési díj | | |
| 7 | Étkeztetés szociálisan rászorultak részére | Ft/fő/adag | 260 | 208 | 468 | 126 | | 595 | | |
|  |  |  |  |  |  |  | |  | | |
|  | A | B | C | D | E | F | | | |  |
| Sorszám | Személyes gondoskodás megnevezése | Mennyiség egysége | 2017. évi szolgáltatási önköltség | Normatív állami hozzájárulás | Számított intézményi térítési díj | Fizetendő intézményi térítési díj\* | | | |  |
| 8 | Bölcsődei gondozás | Ft/fő/nap | 8454 | 2858 | 5596 | 400 | | | |  |

2. melléklet a …./2018. ( ) önkormányzati rendelethez

4. melléklet a 21/2014. (IV. 29.) önkormányzati rendelethez

***Házi segítségnyújtás térítési díjai***

Személyi gondozás igénybevételéért fizetendő kedvezményes térítési díj

|  |  |
| --- | --- |
| Jövedelem mértéke (Ft): | Gondozási díj Ft/óra |
| 0-28.500 | 0 |
| 28.501-57.000 | 100 |
| 57.001-85.500 | 200 |
| 85.501-114.000 | 300 |
| 114.001- | 400 |

Szociális segítés igénybevételéért fizetendő kedvezményes térítési díj

|  |  |
| --- | --- |
| Jövedelem mértéke: | Gondozási díj/óra |
| 0-28.500 | 0 |
| 28.501-57.000 | 100 |
| 57.001-85.500 | 200 |
| 85.501-114.000 | 300 |
| 114.001- | 400 |

3. melléklet a …./2018. ( ) önkormányzati rendelethez

5. melléklet a 21/2014. (IV. 29.) önkormányzati rendelethez

***Jelzőrendszeres házi segítségnyújtás térítési díja***

*Jelzőrendszeres házi segítségnyújtás igénybevételéért fizetendő kedvezményes térítési díj*

|  |  |
| --- | --- |
| Jövedelem mértéke (Ft): | Gondozási díj készülékenként Ft/nap |
| 0-57.000 | 0 |
| 57.000 - | 30 |

***További kedvezmény:***

Amennyiben az ellátott egyidejűleg veszi igénybe a házi segítségnyújtás és jelzőrendszeres házi segítségnyújtást, a jelzőrendszeres házi segítségnyújtás

térítési díj fizetése alól mentesül.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A jelen rendeletben megállapított intézményi térítési díjak szükségesek a szolgáltatások biztosításához. Törvény alapján azonban a jövedelem figyelembevételével kerülnek a ténylegesen fizetett térítési díjak megállapításra. A rendeletmódosítás elfogadása egy reálisabb finanszírozási rendszert alapoz meg, amely az ellátást igénybe vevők jövedelmi helyzetét kevésbé terheli meg, viszont egy igazságosabb teherviselés felé mutat.

**Költségvetési hatása**: A rendeletmódosítás elfogadás esetén az intézmények bevételei növekednek, ez szükséges ahhoz, hogy az intézményrendszer fenntarthatóan és biztonságosan tudjon működni, továbbá a fenntartó részéről a jövőben csökkenő költségvetési forrást igényeljen.

**Környezeti, egészségi hatása**: A tervezetben foglaltak a hatályba lépéskor közvetlen környezeti és egészségi következményei nincsenek. A fenntartónak a belépési hozzájárulásból származó bevételi forrást az intézmény működtetésére és fejlesztésére kell fordítani, ez a későbbiek során kihat a környezeti változásra is.

**Adminisztratív terheket befolyásoló hatása**: Az adminisztratív terhek kisebb mértékben növekednek, amelyhez a személyi feltételei adottak.

**Egyéb hatása**: Nincs.

**A rendelet megalkotásának szükségessége**: Az Szt.-ben rögzítettek miatt évente egy alkalommal lehetőség van a térítési díjak felülvizsgálatára és módosítására.

**A rendelet megalkotása elmaradása esetén várható következmények**:

A rendelet módosítás elmaradása esetén a helyi szociális ellátórendszer egyes szolgáltatásainak fejlesztése elmarad, amely kihatna a szolgáltatás színvonalára.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Fábiánné Hoffman Márta** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénzügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |

|  |  |  |  |  |
| --- | --- | --- | --- | --- |
| **Külsős partner** | |  | | |
| **név** | **beosztás** | | **aláírás** | **megjegyzés** |
| **Varga András** | **TASZII intézményvezető** | |  |  |
|  |  | |  |  |